Vapaat radikaalit ovat hyvin reaktiivisia happimolekyylejä, jotka tunnetaan myös nimellä ROS. Niitä vapautuu ulkoisten tekijöiden, kuten auringon, ympäristön ja ruokavalion sekä valitsemiemme elämäntapojen vaikutuksesta.
Keho käyttää antioksidantteja neutraloimaan näitä mahdollisesti haitallisia vapaita radikaaleja. Kun vapaiden radikaalien vapautuminen ja elimistön kyky neutraloida niitä ovat epätasapainossa, vapaat radikaalit alkavat vahingoittaa soluja oksidatiiviseksi stressiksi kutsutussa prosessissa. Vaikka ikääntyminen on täysin luonnollista, oksidatiivinen stressi voi aiheuttaa ihon ennenaikaista ikääntymistä: iho voi alkaa roikkua ja siihen voi muodostua ryppyjä ennen aikojaan. Iho voi myös näyttää samealta ja väsyneeltä.